Američko Ministarstvo zdravlja preporučuju vakcinu protiv virusa papiloma i za dječake
Vakcina protiv HPV-a je kontroverzna jer neki smatraju da će voditi slobodnijem seksualnom ponašanju jer nema straha od bolesti
Iako je vakcina Gardasil odobrena još 2006. do sada je samo 50 posto djevojčica u Americi primilo vakcinu Američki Centri za kontrolu i prevenciju bolesti mogli bi uskoro preporučivati da dječaci i djevojčice dobiju vakcinu koja bi ih zaštitila protiv ljudskog papiloma virusa, grupe virusa koja se prenosi seksualnim putem i koja može izazvati rak grlića materice i druge vrste raka. Do sada, Centri su preporučivali da samo djevojčice trebaju primiti vakcinu prije nego što postanu seksualno aktivne. Medjutim, protivljene vakcini bilo je vrlo snažno u Sjedinjenim Državama, a nove, šire preporuke mogle bi samo da pojačaju kontroverzu. Ljudski papiloma virus je inače vrlo uobičajen. 18 posto žena pati od njega u nekom periodu svog života, često bez naznaka bolesti. Ali papiloma virus može da izazove rak grlića materice. 2006. godine, američko Ministarstvo za hranu i lijekove je odobrilo za javnost Gardasil, vakcinu koja štiti od virusa. Od tog vremena, ipak, manje od 50 odsto američkih djevojčica je primilo vakcinu, što je broj koji Centri za kontrolu bolesti nazivaju razočaravajućim. Kontroverzu je izazvala činjenica da je ljudski papiloma virus prenosiv. Pojedini guverneri američkih država su predlagali da u tim državama vakcina bude obavezna. Medjutim, mnogi roditelji usprotivili su se programima vakcinacije zato što smatraju da bi to moglo ohrabriti rizično seksualno ponašanje. To je strahovanje i konzervativne aktivistkinje Linde Klepacki, čelnica grupe „Fokus na porodici“: Centri sada preporučuju federalnom ministarstvu za zdravstvo da i dječaci dobiju vakcinu. Kao razlog navodi se da papiloma virus može izazvati i druge vrste raka. Većina ljekara bi željela da se roditelji usmjere na prevenciju raka, a da ne posmatraju ovo pitanje kao moralno pitanje. Doktor Eric Genden je sa medicinskog fakulteta Mount Sinai ,u New Yorku: Centri za kontrolu i prevenciju bolesti žele veću imunizaciju. Ako dječaci dobiju vakcinu to znači da će manji broj njih razviti genitalne bradavice i različite vrste raka. To takodjer znači da će manji broj djevojčica biti inficiran preko mladića, i imati time manji rizik od dobijanja raka grlića materice. Novo istraživanje ukazuje na to da papiloma virus takodje izaziva srčana oboljenja. A, pošto su srčana oboljenja vodeći uzrok smrti globalno, to je još jedan argument više u prilog te kontroverzne vakcine.